Source: http://skolenie.slov-lex.sk/pravne-predpisy/SK/ZZ/2012/143/
Timestamp: 2020-07-04 22:21:33+00:00
Document Index: 4516601

Matched Legal Cases: ['§ 3', '§ 3', '§ 3', '§ 22', '§ 3', '§ 3', '§ 4', '§ 5', '§ 6']

143/2012 Z.z. - Vyhláška Ministerstva pôdohospodárs... - Slov-lex
143/2012 Z.z.
Táto vyhláška ustanovuje podrobnosti o chove, držaní a evidencii nebezpečných živočíchov.
Táto vyhláška sa vzťahuje na chovné zariadenia, v ktorých sa chovajú alebo držia nebezpečné živočíchy, okrem schválených zoologických záhrad.
nebezpečným živočíchom zviera, ktorého druh je uvedený v § 3, ktorý vzhľadom na svoje biologické vlastnosti má osobitné nároky a môže ohroziť zdravie a život človeka,
chovným zariadením priestor určený na chov alebo držanie nebezpečných živočíchov s možnosťou ich rozmnožovania alebo bez možnosti ich rozmnožovania,
ohraničením priestoru neprekonateľná prekážka, ktorá zabráni úniku nebezpečného živočícha z chovného zariadenia.
pavúky (Araneida): všetky jedovaté druhy - Atrax sp., Ceratogyrus sp., Citharischius sp., Haplopelma sp., Harpactirella sp., Heteroscodra sp., Chiracanthium sp., snovačky - Latrodectus sp., Loxosceles sp., Lycosa erythrognatha, Mastophora sp., Ornithoctonus sp., Phoneutria sp., Phrynarachne sp., Poecilotheria sp., Pterinochilus sp., Selenocosmia sp., Stromatopelma sp.,
šťúry (Scorpiones): všetky nebezpečné jedovaté druhy - Androctonus sp., Buthacus sp., Buthotus sp., Buthus sp., Centuroides sp., Leiurus sp., Parabuthus sp., Tityus sp.
Trieda paryby (Chondrichtyes) žraloky (Selachimorpha): všetky jedince s celkovou dĺžkou tela vrátane chvosta väčšou ako 1 m.
všetky druhy rohatiek (Ceratophrys),
stromárkovité (pralesničkovité) z čeľade Dendrobatidae, s výnimkou rodu Colostethus.
z podradu jaštery (Sauria) všetky druhy, ktoré majú v dospelosti dĺžku tela vrátane chvosta viac ako 1 m,
z podradu hady (Serpentes) všetky nejedovaté druhy, ktoré majú v dospelosti dĺžku tela vrátane chvosta viac ako 3 m.
Trieda cicavce (Mammalia) šelmy (Carnivora): psovité (Canidae) - všetky druhy okrem líšky fenek, fenka berberského (Vulpes zerda) a psa (Canis lupus familiaris); medveďovité (Ursidae) - všetky druhy; lasicovité (Mustelidae) - všetky druhy okrem fretky (Mustela putorius furo); hyenovité (Hyenidae) - všetky druhy; mačkovité (Felidae) - všetky druhy okrem mačky domácej (Felis silvestris f. catus); panda veľká (Ailuropoda melanoleuca); cibetkovité (Viverridae).
Pre nebezpečné živočíchy musia byť vytvorené primerané podmienky na zachovanie ich fyziologických funkcií a zaistenie ich biologických potrieb tak, aby nedochádzalo k bolesti, utrpeniu alebo poškodeniu ich zdravia.
Nebezpečné živočíchy môžu byť umiestnené iba v takom chovnom zariadení, ktoré úplne znemožňuje ohrozenie života alebo zdravia ľudí a zvierat uhryznutím, uštipnutím alebo iným prejavom prirodzenej činnosti nebezpečného živočícha. Musia byť vykonané všetky opatrenia na zabránenie úniku nebezpečných živočíchov ohraničením priestoru chovného zariadenia.
Chránené druhy nebezpečných živočíchov a exempláre ich ohrozených druhov možno chovať len za podmienok ustanovených osobitným predpisom.2)
k dispozícii plnohodnotnú výživu primeranú jeho druhu a veku, v dostatočnom množstve na udržanie jeho dobrého zdravotného stavu a na uspokojenie jeho nutričných potrieb,
zabezpečenú dennú kontrolu, najmä výživného stavu, telesnej kondície, prejavov zmien zdravotného stavu, pohybu, správania, celkového stavu povrchu tela, vzhľadu srsti, peria, kože, očí, uší, okolia análneho otvoru a končatín vrátane kopýt, paznechtov, ratíc a pazúrov a prítomnosti ektoparazitov, vzhľadu výkalov a zvyškov krmiva a nápojov,
bezodkladne poskytnuté vhodné ošetrenie, ak sa javí ako chorý alebo poranený; ak nebezpečný živočích na takéto ošetrenie nereaguje, zabezpečí sa mu veterinárna pomoc, a ak je to potrebné a možné, chorý alebo poranený nebezpečný živočích je izolovaný v prostredí s najvhodnejšími podmienkami na liečbu a rekonvalescenciu,
zabezpečené ustajnenie alebo umiestnenie v podmienkach, ktoré sú pre neho druhovo špecifické a umožňujú mu vzhľadom na druh, kategóriu a stupeň vývoja vhodnú adaptáciu, dobrý zdravotný stav a zabezpečia uspokojovanie jeho fyziologických a etologických potrieb,
umožnenú voľnosť pohybu so zreteľom na jeho druh a v súlade s uznávanými skúsenosťami a súčasným vedeckým poznaním, nesmie byť obmedzovaný spôsobom, ktorý by mu spôsoboval zbytočné utrpenie alebo poranenie; ak sú nebezpečné živočíchy trvalo zatvorené, musí im byť poskytnutý priestor primeraný ich fyziologickým a etologickým potrebám v súlade s uznávanými skúsenosťami a súčasným vedeckým poznaním,
vytvorené druhovo špecifické chovné podmienky s druhovo špecifickým obohatením priestoru podľa prílohy č. 1.
Nebezpečné živočíchy môže chovať len osoba staršia ako 18 rokov.
Ak sa o nebezpečné živočíchy stará iná osoba ako vlastník, musí byť preukázateľne poučená o starostlivosti o zvereného nebezpečného živočícha.
V chovnom zariadení sa musia nachádzať priestory a zariadenia na fixáciu nebezpečných živočíchov na účely vykonávania odborných veterinárnych činností.
O všetkých nebezpečných živočíchoch podľa § 3 ods. 3 a 4 vedie ich vlastník záznamy, ktoré obsahujú dátum narodenia nebezpečného živočícha, dátum zaradenia nebezpečného živočícha do chovného zariadenia, druh a počet nebezpečných živočíchov, pohlavie, vek, sfarbenie, identifikačné znaky a nezameniteľné označenie nebezpečného živočícha, v prípade vyradenia nebezpečného živočícha z chovu údaje o novom držiteľovi dátum a príčinu vyradenia.
Nadobudnutie nebezpečného živočícha podľa § 3 ods. 3 a 4 sa na požiadanie preukáže kúpnou zmluvou, darovacou zmluvou alebo inou listinou. Pri usmrtení nebezpečného živočícha podľa § 22 zákona alebo osobitného predpisu3) alebo úhyne živočícha sa predkladá doklad o neškodnom odstránení kadáveru.
Záznamy podľa odseku 8 vlastník uchováva po celú dobu života nebezpečného živočícha a najmenej po dobu piatich rokov od jeho vyradenia z chovu a na žiadosť orgánu štátnej správy vo veterinárnej oblasti sa predložia pri veterinárnej kontrole. Ak sú záznamy, ktoré obsahujú tieto údaje, vedené na iný účel, môžu nahrádzať záznamy požadované podľa tejto vyhlášky.
Materiály používané na výstavbu chovného zariadenia, najmä materiály na stavbu ohrád a príslušenstvo, s ktorými môžu prísť nebezpečné živočíchy do styku, sú zostrojené a udržiavané tak, aby na nich neboli ostré hrany alebo výčnelky, ktoré by mohli živočíchy poraniť a nie sú pre nebezpečné živočíchy škodlivé; dvere a priechody sú také široké a vysoké, aby nebezpečným živočíchom pri prechádzaní nimi nespôsobovali poranenie.
Všetky zariadenia a materiály, s ktorými prichádzajú nebezpečné živočíchy do styku, sa dajú čistiť a dezinfikovať a udržiavajú sa v čistom stave.
Izolácia, kúrenie a vetranie v chovnom zariadení zaručujú, aby sa cirkulácia vzduchu, prašnosť, teplota, relatívna vlhkosť vzduchu a koncentrácia plynov udržovali na úrovni, ktorá nie je pre živočíchy škodlivá.
Živočíchy chované v uzavretých priestoroch nesmú byť umiestnené v nepretržitej tme alebo bez primeranej doby oddychu od umelého osvetlenia; ak dostupné prirodzené svetlo je nedostatočné na vyhovenie fyziologickým alebo etologickým potrebám nebezpečných živočíchov, vlastník im zabezpečí primerané umelé osvetlenie. V chovnom zariadení musí byť k dispozícii stále a primerané osvetlenie alebo prenosné osvetlenie umožňujúce nebezpečné živočíchy kedykoľvek dôkladne skontrolovať.
Nebezpečným živočíchom chovaným mimo uzavretých priestorov je potrebné poskytnúť ochranu proti nepriazni počasia, dravcom a zdravotným rizikám.
Osobitné požiadavky na chov niektorých druhov nebezpečných živočíchov sú uvedené v prílohe č. 1.
Žiadosť o schválenie chovného zariadenia pre nebezpečné živočíchy podľa § 3 ods. 5 sa podáva na tlačive podľa vzoru uvedeného v prílohe č. 2 orgánu štátnej správy vo veterinárnej oblasti.
Osoba, ktorá žiada o schválenie chovu nebezpečných živočíchov, musí umožniť posúdenie vhodnosti chovného zariadenia.
Ak dôjde k zmene podmienok, na ktoré je rozhodnutie vydané, vlastník nebezpečného živočícha do 15 dní túto zmenu oznámi orgánu štátnej správy vo veterinárnej oblasti.
Rozhodnutie o schválení chovu nebezpečných živočíchov sa vydáva na tri roky a môže byť na písomnú žiadosť vlastníka nebezpečného živočícha opakovane predĺžené.
Orgán štátnej správy vo veterinárnej oblasti vykoná kontrolu v mieste chovu pred uplynutím platnosti povolenia; na základe jej výsledku je predĺženie alebo nepredĺženie chovu žiadateľovi podľa odseku 3 oznámené písomne.
Rozhodnutie o schválení chovu nebezpečných živočíchov orgán štátnej správy vo veterinárnej oblasti zruší, ak
sa zistí neplnenie ustanovených požiadaviek,
sa zistí neplnenie uložených veterinárnych opatrení na odstránenie nedostatkov, ktoré zhoršujú dobré životné podmienky chovaných nebezpečných živočíchov,
o to požiada schválené chovné zariadenie.
Mačka čiernonohá (Felis nigripes), mačka močiarna (Felis chaus), mačka bengálska (Prionailurus bengalensis) a podobné druhy - 15 m2; mačka divá (Felis silvestris), manul (Otocolobus manul), mačka jaguarundi (Herpailurus yaguarondi) - 20 m2; serval (Leptailurus serval), karakal (Caracal caracal), ocelot (Leopardus pardalis), mačka zlatá (Profelis aurata), mačka rybárska (Prionailurus viverrinus) - 30 m2; rys ostrovid (Lynx lynx) - 50 m2.
Čísla sa týkajú priemernej výšky ohrady, ohrady môžu byť miestami vyššie alebo nižšie.
Varanus bengalensis, Varanus giganteus, Varanus niloticus, Varanus varius.
Varanus griseus, Varanus grayi, Varanus mertensi.
krokodíly a varany: ohrady, v ktorých je chovaných niekoľko zvierat, majú byť v prípade potreby rozdeliteľné; iná možnosť je, ak je dostupné iné vhodné umiestnenie na izolované účely,
vhodné zariadenie na pohyb na čerstvom vzduchu, ak to dovoľuje počasie,
zvieratá musia mať možnosť kúpať sa vo vodnej nádrži primeranej veľkosti,
tieto druhy musia mať možnosť kúpať sa v rybníčku alebo nádrži primeranej veľkosti.
Zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z.
§ 3 Druhy nebezpečných živočíchov
§ 4 Všeobecné požiadavky na chov a držanie nebezpečných živočíchov
§ 5 Všeobecné požiadavky na chovné zariadenie nebezpečných živočíchov
§ 6 Schválenie chovného zariadenia
Číslo: 143/2012 Z. z.
Názov: Vyhláška Ministerstva pôdohospodárstva a rozvoja vidieka Slovenskej republiky o chove nebezpečných živočíchov